02006R1979 — DA — 01.01.2017 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS FORORDNING (EF) Nr. 1979/2006

af 22. december 2006

om åbning og forvaltning af toldkontingenter for svampekonserves fra tredjelande







Artikel 1

Åbning af toldkontingenter og gældende toldsatser

1. Der åbnes toldkontingenter for import til EF af svampekonserves af arten Agaricus henhørende under KN-kode 0711 51 00 , 2003 10 20 og 2003 10 30 (i det følgende benævnt »svampekonserves«) på betingelserne i denne forordning. Størrelsen af hvert toldkontingent, dets løbenummer og den periode, det gælder for, er anført i bilag I.

2. Den gældende værditoldsats er på 12 % for produkter henhørende under KN-kode 0711 51 00 og på 23 % for produkter henhørende under KN-kode 2003 10 20 og 2003 10 30 .

Artikel 2

Anvendelse af forordning (EF) nr. 1291/2000 og (EF) nr. 1301/2006

Forordning (EF) nr. 1291/2000 og (EF) nr. 1301/2006 finder anvendelse, medmindre andet er fastsat i denne forordning.

Artikel 3

Definitioner

1. I denne forordning forstås ved »myndigheder« det eller de organer, som en medlemsstat har udpeget til at gennemføre denne forordning.

2. I denne forordning forstås ved »referencemængde« den maksimumsmængde (drænet nettovægt) for svampekonserves, som en traditionel importør importerede pr. kalenderår i et af de tre sidste kalenderår.

Der tages ikke hensyn til importen af svampekonserves med oprindelse i Fællesskabet i dets sammensætning pr. 31. december 2006 eller i Bulgarien og Rumænien ved beregningen af referencemængden.

De mængder, svampekonserves, som omfattes af toldkontingenterne i artikel 1, stk. 1, men på grund af force majeure ikke har kunnet importeres i en kontingentperiode, medtages i beregningen af referencemængden.

Artikel 4

Kategorier importører

1. Ved »traditionelle importører« forstås uanset artikel 5 i forordning (EF) nr. 1301/2006 importører, der kan bevise, at:

a) de importerede svampekonserves til EF i mindst to af de tre foregående kalenderår

b) de i året forud for indgivelsen af ansøgningen importerede mindst 100 t forarbejdede frugter og grøntsager som omhandlet i artikel 1, stk. 2, i forordning (EF) 2201/96, til EF.

2. Ved »nye importører« forstås uanset artikel 5 i forordning (EF) nr. 1301/2006 andre importører end de i denne artikels stk. 1 omhandlede, der i hvert af de to foregående kalenderår har importeret til Fællesskabet mindst 50 t forarbejdede frugter og grøntsager som omhandlet i artikel 1, stk. 2, i forordning (EF) nr. 2201/96.

3. Traditionelle og nye importører forelægger bevis på, at kriterierne i stk. 1 og 2 er opfyldt, sammen med deres første ansøgning til myndighederne i den medlemsstat, hvor der er hjemmehørende og momsregistrerede, i forbindelse med en given importtoldkontingentperiode.

Bevis for handel med tredjelande leveres udelukkende i form af tolddokumenter, der bekræfter overgang til fri omsætning, er behørigt påtegnet af myndighederne og nævner ansøgeren som modtager.

Artikel 5

Licensansøgninger og licenser

1. Importlicenser (i det følgende benævnt »licenser«) er gyldige fra deres faktiske udstedelsesdag, jf. artikel 23, stk. 2, i forordning (EF) nr. 1291/2000.

2. Sikkerhedsbeløbet er på 40 EUR pr. t (drænet i nettovægt).

3. I rubrik 8 i licensansøgningen og i importlicensen angives oprindelseslandet, og »ja« markeres med et kryds. Licensen er kun gyldig for indførsler med oprindelse i det angiven land.

4. Uanset artikel 9, stk. 1, i forordning (EF) nr. 1291/2000 kan rettighederne i forbindelse med importlicenser ikke overdrages.

Artikel 6

Fordeling af de samlede mængder på traditionelle og nye importører

1. Den samlede mængde for Kina og andre tredjelande fordeles ifølge bilag I således:

a) 95 % til traditionelle importører

b) 5 % til nye importører.

2. Er den Kina og andre tredjelande tildelte mængde ikke udnyttet fuldt ud af én kategori importører, tildeles resten den anden kategori.

3. Alt efter tilfældet anføres »traditionel importør« eller »ny importør« i rubrik 20 i licensansøgningerne.

Artikel 7

Restriktioner for ansøgninger

1. Den samlede mængde (drænet nettovægt) i de ansøgninger om licens for import til EF af svampekonserves, som en traditionel importør har indgivet, må ikke vedrøre en mængde på over 150 % af referencemængden.

2. Den samlede mængde (drænet nettovægt) i de ansøgninger om licens for import til EF af svampekonserves, som en ny importør har indgivet, må ikke overskride 1 % af den samlede mængde for det pågældende oprindelsessted i bilag I.

Artikel 8

Importørernes indgivelse af licensansøgninger

1. Importørerne indgiver deres licensansøgninger i løbet af de fem første arbejdsdage i januar.

2. Opnåede nye importører licenser ifølge forordning (EF) nr. 1864/2004 eller nærværende forordning i det foregående kalenderår, skal de også godtgøre, at mindst 50 % af den mængde, der blev tildelt dem, rent faktisk overgik til fri omsætning i EF.

Artikel 9

Indberetning af licensansøgninger

Medlemsstaterne underretter senest den tiende arbejdsdag i januar Kommissionen om de mængder, angivet i kilogram, der er indgivet licensansøgninger for.

Indberetningerne opdeles efter KN-kode og oprindelse og skal også indbefatte særskilte tal for de mængder af hver produkt, som henholdsvis traditionelle og nye importører har ansøgt om.

Artikel 10

Udstedelse af licenser

Medlemsstaternes myndigheder udsteder licenserne den syvende arbejdsdag efter afslutningen af den i artikel 9, første afsnit, omhandlede frist for indberetning.

▼M1 —————

▼B

Artikel 12

Administrativt samarbejde mellem medlemsstaterne

Medlemsstaterne træffer de foranstaltninger, der er nødvendige for at etablere et indbyrdes administrativt samarbejde til sikring af, at denne forordning anvendes korrekt.

Artikel 13

Overgangsforanstaltninger for 2007 og 2008

Uanset artikel 4, stk. 1 og 2, gælder følgende definitioner for 2007 og 2008 og kun i de nye medlemsstater:

1) Ved »traditionelle importører« forstås importører, der kan bevise, at:

a) de importerede svampekonserves til EF i mindst to af de tre foregående kalenderår

b) de i det foregående året importerede mindst 100 t forarbejdede frugter og grøntsager som omhandlet i artikel 1, stk. 2, i forordning (EF) nr. 2201/96

c) de i litra a) og b) omhandlede indførsler fandt sted til Bulgarien eller Rumænien, hvor den pågældende importør har sit hovedsæde.

2) Ved »nye importører« forstås andre importører end de i nr. 1) nævnte, som har importeret mindst 50 t i forarbejdede frugter og grøntsager som omhandlet i artikel 1, stk. 2, i forordning (EF) nr. 2201/96 til Bulgarien eller Rumænien i hvert af de to foregående kalenderår.

Artikel 14

Ophævelse

Forordning (EØF) nr. 1864/2004 ophæves med virkning pr. 1. januar 2007.

Artikel 15

Ikrafttræden

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar 2007.

Forudsat traktaten om Bulgariens og Rumæniens tiltrædelse træder i kraft, gælder artikel 13 fra ikrafttrædelsesdatoen.

Denne forordning er bindende i alle enkeltheder og gælder umiddelbart i hver medlemsstat.

▼M3









BILAG I

Omfanget af og løbenummer og anvendelsesperiode for de i artikel 1, stk. 1, omhandlede toldkontingenter i t (drænet nettovægt))







Oprindelsesland Løbenumre 1. januar til 31. december hvert år Kina Traditionelle importører: 09.4157 30 400 Nye importører: 09.4193 Andre tredjelande Traditionelle importører: 09.4158 5 030 Nye importører: 09.4194

▼M1 —————